wickkiey/tamil-wikipedia-chunked huggingface dataset:
# தேசிய நூலகம், சிங்கப்பூர்

தேசிய நூலக சபை தலைமையகம்.]]  
**சிங்கப்பூர் தேசிய நூலகம்** (மலாய்: *Perpustakaan Negara*, ஆங்கிலம்: *National Library*) எனப்படுவது சிங்கப்பூரின் முதன்மை நூலகங்களில் ஒன்று ஆகும். இது 100 விக்டோரியா வீதியில், 11, 306 சதுர மீட்டர் பரப்பளவில் உள்ள ஒரு புதிய 16 அடுக்குமாடிக் கட்டிடத்தில் அமைந்துள்ளது.  
இங்கு சுமார் 200 000 மேற்பட்ட நூல்களும், 727 இதழ்களும், 74 பத்திரிகைகளும் மேலும் பல்வேறு பல்லூடக உள்ளடக்கங்களும் உள்ளன.  
சிங்கப்பூர் புத்தக தேசிய நூலகங்கள் நான்கு அதிகாரப்பூர்வ மொழிகளை கொண்டது; தேசிய நூலகங்கள்: ஆங்கிலம், சீன, மலாய் மற்றும் தமிழ் . காகித புத்தகங்கள் தவிர, நூலகங்கள் மேலும் கடன்களை குறுந்தகடு கள் மீது, இலக்கமுறைப் பல்திறவாற்றல் வட்டுகள், VCDகள், வீடியோ கேசட்கள், ஒலிப்புத்தகத்திலும், குறுவட்டுகள், புத்தகங்கள் மற்றும் பருவ இதழ்கள், DVD-வீடியோகள் மற்றும் இசை குறுந்தகடுகள் (Esplanade வெளியீட்டில் கடைசி). அதன் தலைமை நிறுவனம், **தேசிய நூலகம், சிங்கப்பூர்**, அதன் புதிய வளாகம் **விக்டோரியா தெரு** ஜூலை 2005 22 ல் இருந்து அதன் புதிய வளாகத்தை கொண்டுள்ளது..
# தேசிய நூலகம், சிங்கப்பூர்

## தமிழ் உள்ளடக்கம்

சிங்கப்பூர் தேசிய நூலகத்தில் சிங்கப்பூர் தமிழ் இலக்கியம் சார் சேகரிப்புகள், இங்கு வெளியிடப்பட்ட அரிய தமிழ் நூல் சேகரிப்புகள், இவை தொடர்பாக வழிகாட்டிகள் ஆகியவை உள்ளன.
# பாலை

**பாலை** என்பது கீழ் கண்டவற்றைக் குறிப்பதாக இருக்கலாம்.  
- பாலை (ஊர்)
- பாலைவனம்
- பாலைப் பண்
- பாலை (மரம்)
- பாலக்கொடி
- பாலைப்பழம்
- பாலை (திணை)
- பாலைநிலை
- வெப்பாலை
- ஏழிலைப்பாலை
- குடசப்பாலை
- பாலை (திரைப்படம்)
# கோச் காட்டர்

***கோச் காட்டர்*** (*Coach Carter*) என்பது தோமஸ் காட்டரினால் இயக்கி 2005 இல் வெளியாகிய ஓர் அமெரிக்கத் திரைப்படம் ஆகும். ஓர் உண்மைக் கதையினை மையமாக் கொண்டு உருவாக்கப்பட்ட இது, ரிச்மண்ட் உயர் பாடசாலையின் கூடைப்பந்தாட்ட பயிற்றுவிப்பாளர் கென் காட்டர், கல்விப் பெறுபேறுகளில் குறைவாகக் காணப்பட்ட அப்பாடசாலையினை 1999 இல் தலைப்புச் செய்திகளில் வெல்லப்பட முடியாத அணியாக்கியா மாற்றியதைக் கூறுகின்றது.
# மதிப்புக் கூட்டு வரி

**மதிப்புக் கூட்டு வரி** அல்லது **பெறுமதி சேர் வரி** (value-added tax) என்பது, பரிமாற்றங்களின்போது அதாவது விற்பனையின்போது விதிக்கப்படுகின்ற வரியாகும். ஆனால், ஒவ்வொரு பரிமாற்றத்தின்போதும் அதிகரிக்கின்ற அல்லது கூடுகின்ற மதிப்பின் அடிப்படையிலேயே இவ்வரி விதிக்கப்படுகின்றது. இதனால், விற்பனை விலையின் மொத்தப் பெறுமானத்தின் அடிப்படையில் விதிக்கப்படும் விற்பனை வரியிலிருந்து இது வேறுபடுகின்றது. இதன் காரணமாக ஒரு பண்டத்தின் மீதான மதிப்புக் கூட்டு வரியின் மொத்த அளவு அப்பண்டம் எத்தனை படிகளூடாக நுகர்வோரை வந்தடைகிறது என்பதில் தங்கியிருப்பதில்லை.  
இவ்வாறு விற்பனையாளர் செலுத்திய வரிக்கான செலவு, குறித்த பண்டத்தின் விலையில் பொதிந்திருக்கின்றது. இதனால் இந்த வரிச்செலவை இறுதியாக ஏற்றுக்கொள்வது நுகர்வோரேயாகும். வரிச்செலவை ஏற்றுக்கொள்பவரிடமன்றி வேறொருவரிடமிருந்து இவ்வரி அறவிடப்படுவதனால், மதிப்புக் கூட்டுவரி ஒரு மறைமுக வரியாகும். முதலில் வாங்குபவர் செலுத்திய விலை மற்றும் அதன் பின்னர் அதே பொருளை அடுத்தடுத்து வாங்கும் ஒவ்வொருவரும் செலுத்தும் விலை ஆகியவற்றிற்கு இடையிலான வேறுபாட்டின் மீது மட்டுமே வரி விதிக்கப்படுவதால் ("மதிப்பு கூட்டப்படுதல்") வரி விதிப்பின் விழு தொடர் விளைவானது தவிர்க்கப்படுகிறது.
# பாலைநிலை

பாலைநிலை என்பது காஞ்சித்திணையில் வரும் துறைகளில் ஒன்று. கணவன் இறந்தபின் அவனை எரிக்கும் தீயில் மனைவி தானும் விழுந்து உயிர்விடத் துணிந்து கூறும் சொற்கள் பாலைநிலை என்னும் துறையாகும்.  
பூதப்பாண்டியன் தேவி பெருங்கோப்பெண்டு தன் கணவன் இறந்தபோது தானும் அவனுடன் தீயில் விழுந்து உயிரை மாய்த்துக்கொள்ளச் சென்றாள். சான்றோர் அவளைத் தடுத்தனர். கணவன் இறந்த பின்னர் கைம்மை நோன்புடன் தான் வாழ விரும்பவில்லை என்னும் பொருள் பொதிந்த பாடல் ஒன்றைப் பாடிவிட்டு, அவனை எரிக்கும் தீயில் தானும் விழுந்து தன்னை மாய்த்துக்கொண்டாள்.  
இந்தப் புறநானூற்றுப் பாடலின் அடிக்குறிப்பு இதனை ஆனந்தப் பையுள் எனக் குறிப்பிடுகிறது.
# பி. நாகராசன்

**பி. நாகராசன்** (பிறப்பு: அக்டோபர்31 1961) என்பவர் ஒரு தமிழ் எழுத்தாளர். கோயம்புத்தூர் மாவட்டம் உடுமலைப்பேட்டை அருகிலுள்ள கொழுமம் எனும் ஊரில் பிறந்த இவர் தற்போது தேனியிலுள்ள உணவகம் ஒன்றில் மேலாளராகப் பணிபுரிந்து வருகிறார். தமிழ்நாட்டில் வெளியாகும் அச்சிதழ்களில் துணுக்குகள் (குறுந்தகவல்கள்) மற்றும் கட்டுரைகள் போன்றவற்றை எழுதியிருக்கிறார். மேடை நாடகங்களில் பல வேடங்களில் நடித்திருக்கிறார். தபால்தலைகள், நாணயங்கள், சாவிக்கொத்துகள் போன்றவைகளை சேகரிக்கும் வழக்கமுடையவர்.
# பி. நாகராசன்

## எம்.ஜி.ஆர் ரசிகர்

இவர் எம்ஜிஆர் நடிப்பில் தீவிரமான பற்றுதலுடையவர். பத்திரிகைகளில் வெளியான எம்.ஜி.ஆர். படங்கள், செய்திகள் போன்றவற்றைச் சேகரித்துத் தனியாகப் புத்தகக் கட்டுகளாக்கித் தொகுத்து வைத்துள்ளார். எம்.ஜி.ஆர் படத்துடன் வெளியான பல பொருட்களையும் இவர் சேகரித்து வைத்திருக்கிறார். எம்.ஜி.ஆர் குறித்த நினைவுகளைச் சேகரிப்பதற்காகத் தனியாக “எம்.ஜி.ஆர் நினைவுக் களஞ்சியம்” எனும் ஒரு அமைப்பையும் இவர் நிறுவியிருக்கிறார். இந்த அமைப்பின் மூலம் இவர் தொகுத்துள்ள, சேகரித்துள்ள எம்ஜிஆர் நினைவுகளைக் கண்காட்சி அமைத்துக் காட்சிப்படுத்தியும் வருகிறார்.
# பி. நாகராசன்

## கலைப் பொருட்கள் சேகரிப்பாளர்

இவர் பன்னாட்டுத் தபால்தலைகள், பன்னாட்டு நாணயங்கள், சாவிக் கொத்துகள், பேனா போன்றவைகளை அதிக அளவில் சேகரித்து வைத்திருக்கிறார். தன்னுடைய சேகரிப்புகளைக் கொண்டு பள்ளி, கல்லூரி மற்றும் பல பொது இடங்களில் கண்காட்சிகளில் காட்சிப்படுத்தி, மாணவர்கள் மற்றும் பொதுமக்களிடத்தில் தபால்தலை, நாணயம் மற்றும் அரிய பொருட்களைச் சேகரிக்கும் வழக்கத்தை ஊக்கப்படுத்தி வருகிறார்.
# பி. நாகராசன்

## வெளியான நூல்கள்

1. அற்புதங்கள் நிறைந்த அபூர்வக் கோயில்கள்
1. காலத்தை வென்ற காவிய நாயகன் எம்ஜிஆர்
# பி. நாகராசன்

## விருது

- தமிழ்நாடு அரசின் தேனி மாவட்டக் கலை - பண்பாட்டுத் துறையின் மூலம் இவருக்கு, 2010 ஆம் ஆண்டு சிறந்த மேடை நாடக நடிகருக்கான “கலைச்சுடர் மணி விருது” வழங்கப்பட்டது.
- தமிழ்நாடு அரசின் தமிழ் வளர்ச்சித் துறையின் மூலம் இவருக்கு, 2019 ஆம் ஆண்டிற்கான “தமிழ்ச்செம்மல் விருது” வழங்கப்பட்டது.
# கியூபெக் பிரெஞ்சு

**கியூபெக் பிரெஞ்சு**, கனடாவில் பொது வழக்கில் பேசப்படும் பிரெஞ்சு மொழியின் முக்கிய வழக்கு ஆகும். அரசு, ஊடகம், கல்வி என அனைத்துத் துறைகளிலும், கியூபெக் பிரெஞ்சு பயன்படுத்தப்படுகிறது. கனேடிய பிரெஞ்சு என்பது கியூபெக் உட்பட கனடாவில் பேசப்படும் பிரெஞ்சு மொழியின் வட்டார வழக்குகளை சேர்த்தே குறிக்கிறது. கனடாவின் கியூபெக் மாநிலத்தில் பிரெஞ்சும், பிற மாநிலங்களில் ஆங்கிலமும் ஆட்சி மொழிகளாக இருக்கின்றன. கனடாவின் ஆட்சி மொழிகளாக இருமொழிகளும் ஏற்கப்பட்டுள்ளன..
# கியூபெக் பிரெஞ்சு

## வரலாறு

பெரும்பாலானோர் கருதும்படி கியூபெக் பிரெஞ்சு, 10-14 ஆம் நூற்றாண்டுகளில் பேசப்பட்ட பழைய பிரெஞ்சிலிருந்து தோன்றியதல்ல. 17,18 ஆம் நூற்றாண்டுகளில் பேசப்பட்ட செவ்வியல் தன்மைகளைக் கொண்ட பிரெஞ்சு மொழியினை ஒத்திருக்கிறது. கியூபெக் பிரெஞ்சு இவ்வழக்கிலிருந்து தோன்றியிருக்க வேண்டும் என்று கருதுகின்றனர். இது கனேடியப் பழங்குடியினர் மொழிகளில் பயன்படுத்தப்பட்ட இடப்பெயர்களை உள்வாங்கிக் கொண்டது. கனேடிய ஒன்றியத்திற்குள் கியூபெக் மாநிலம் சேர்க்கப்பட்ட பின், ஐக்கிய அமெரிக்காவுடன் உரையாடவும், பிற கனேடிய மாநிலங்களுடன் உரையாடவும், அரசாணைகளை வெளியிடவும், ஆங்கிலம் பயன்படுத்தப்பட்டது. இக்காலத்தில் அயர்லாந்தினர் நிறைய பேர் கனடாவில் குடியேறினர். இதன்மூலம், அரசாணைகளில் பயன்படுத்துவதற்காக கியூபெக் பிரெஞ்சு, பல ஆங்கிலச் சொற்களை உள்வாங்கியது.
# கியூபெக் பிரெஞ்சு

## பிற பிரெஞ்சு வழக்குகளுடன் ஒத்திருக்கும் தன்மை

பிரான்சு நாட்டு பிரெஞ்சுக்கும் கியூபெக் பிரெஞ்சுக்கும் உள்ள வேறுபாடு அமெரிக்க ஆங்கிலத்திற்கும் இங்கிலாந்திய ஆங்கிலத்திற்கும் உள்ள வேற்றுமையை விட அதிகமாகும். கனேடிய பிரெஞ்சுக்காரர்கள் தங்கள் ஒலிப்புமுறையில் மாற்றம் செய்தால் தான் ஐரோப்பிய பிரெஞ்சுக்காரர்களுடன் எளிதில் உரையாட முடியும் என்றொரு கருத்து நிலவியது. ஐரோப்பிய பிரெஞ்சை கனேடியர்கள் எளிதில் புரிந்துகொள்கிறார்கள் என்றும் சொற்தொகுதியிலேயே வேறுபாடு இருக்கும் என்று அறியப்படுகிறது.  
ஐரோப்பிய பிரெஞ்சுக்காரர்களும் கனேடிய பிரெஞ்சை எளிதில் புரிந்து கொண்டாலும், பேச்சு வழக்கைப் புரிந்துகொள்வதில் சிரமப்படுவார்கள். எனவே ஐரோப்பியர்களிடம் பேசும்போது பேச்சு வழக்கை விடுத்து பொது வழக்கில் பேசுவார்கள்.  
அமெரிக்கர்கள் பிரித்தானிய ஆங்கில ஊடகங்களை விரும்பிப் பயன்படுத்துவதைப் போல் கியூபெக் கனேடியர்கள் பிரான்சில் இருந்து வெளியாகும் ஊடகங்களை விரும்பிப் பயன்படுத்துகின்றனர். கியூபெக் பிரெஞ்சு சில காலமாக, இதன் ஆங்கிலக் கலப்பாலும், பொது வழக்கிலிருந்து வேறுபடுவதாலும், கீழ்த் தரமாகக் கருதப்பட்டது. ஆயினும் தற்போது கியூபெக் பிரெஞ்சும் ஊடகங்களில் பயன்படுத்தப்படுகிறது.
# கியூபெக் பிரெஞ்சு

## ஐரோப்பிய பிரெஞ்சு குறித்த ஆய்வு

1960களில் செய்யப்பட்ட சமூக ஆய்வின்படி கியூபெக் மாநிலத்தவர்கள், கியூபெக் பிரெஞ்சுக்காரர்களைவிடவும் ஐரோப்பிய பிரெஞ்சுக்காரர்களுக்கு அதிக வாக்குகள் அளித்தனர். கல்வி, பொது அறிவு, இலக்கு, நட்பு தொடர்பாக இந்த ஆய்வு நடத்தப்பட்டது. ஆய்வாளர்கள் இந்த முடிவைக் கண்டு வியந்தனர். கியூபெக் அரசும், முடிந்தவரை பொது பிரெஞ்சை பயன்படுத்த வேண்டும் என்றூ தெரிவித்திருந்தது. கியூபெக் மாநில பிரெஞ்சுப் பேராசிரியர் குழு, கியூபெக் பிரெஞ்சு பள்ளிகளில் கற்பிக்கப்பட வேண்டும் என்று தெரிவித்திருந்தது.
# கியூபெக் பிரெஞ்சு

## மொழி அமைப்பில் வேறுபாடு

பொது பிரெஞ்சை விடவும் பெருமளவில் சொற்தொகுதியிலும், ஒலிப்புமுறையிலும், இலக்கண விதிகளிலும் மாறுபட்டிருக்கிறது. வினைச்சொற்களும், பெயர்ச்சொற்களும் வேறுபட்டுக் காணப்படுகின்றன. ஆங்கிலத்தில் இருந்து பொதுப் பயன்பாட்டு சொற்களையும் கனேடியப் பழங்குடியினர் மொழிகளில் இருந்து இடப்பெயர்களையும் எனப் பல சொற்களைப் பெற்றுக்கொண்டுள்ளது.  
பொது பிரெஞ்சிற்கும் கியூபெக் பிரெஞ்சிற்கும் உள்ள சில வேறுபாடுகள்
ஒரே பொருளுக்கான வேறுபட்ட சொற்கள்
| abrier | couvrir | மூடுவது |  |
| --- | --- | --- | --- |
| astheure | maintenant | தற்போது |  |
| chum | copain | ஆண் தோழன் |  |
| magasiner | faire des courses | சிறு வேலைகளை செய்வது, கடைக்குப் போவது |  |
| placoter | papoter | அரட்டையடிப்பது | } |  
பொருள் வேறுபாடு
| blonde (f) | பெண் தோழி | வெண்மஞ்சள் தலைமயிரை உடைய பெண் |  |
| --- | --- | --- | --- |
| char (m) | சீருந்து/தனுந்து | தேர் |  |
| dépanneur (m) | சேவை செய்யும் கடை | சீர்செய்யும் கடை |  |
| gosse | விரைப்பைகள் | gosse (masc sg): child/kid |  |
| suçon (m) | குச்சி மிட்டாய் | hickey |  |
| éventuellement | eventually | possibly | } |  
கியூபெக் பிரெஞ்சுக்குண்டான தனித்துவமான சொற்றொடர்கள்
| avoir le flu | avoir la diarrhée | வயிற்றுப் போக்கு |  |
| --- | --- | --- | --- |
| avoir le goût dérangé | gouter une saveur étrange | வித்தியாசமான ஒன்றை சுவைத்தல் |  |
| en arracher | en baver | வெட்டியாக இருத்தல் |  |
| faire beau soleil | faire un temps radieux | வெப்பமான தட்பவெப்பநிலை |  |
| prendre une marche | faire une promenade | நடந்து செல்லுதல் |  |
| avoir le bec fin | faire le difficile | to be picky |  |
| se faire passer un sapin | se faire duper | to be tricked |  |
| parler à travers son chapeau | parler à tort et à travers | to talk through one's hat | } |
# கியூபெக் பிரெஞ்சு

## பரவலான சில சொற்சுருக்கங்கள்

கியூபெக் பகுதிக்கு மட்டும் தனித்துவமான சொற்சுருக்கங்கள் உள்ளன. அவற்று சில:
- clavardage, (மடலாடல்) = "clavier" (தட்டச்சு) + "bavardage" (அரட்டை) என்பதன் சுருக்கம்
- courriel, (மின்னஞ்சல்) = "courrier électronique" (மின்னஞ்சல்) என்பதன் சுருக்கம்
- pourriel, (எரித மின்னஞ்சல்) = "courriel" (மின்னஞ்சல்) + "poubelle" (குப்பை). என்பதன் சுருக்கம்
# கியூபெக் பிரெஞ்சு

## மேலும் பார்க்கவும்

- பிரெஞ்சு இலக்கணம்
- பிரெஞ்சு மொழி
# கலை இலக்கியா

**கலை இலக்கியா** (இறப்பு: 06 மே 2019) என்பவர் தமிழகத்தைச் சேர்ந்த ஓர் பெண் எழுத்தாளர் மற்றும் கவிஞர் ஆவார். இவரது இயற்பெயர் **ச. இந்திரா** ஆகும். தன்னுடைய மாணவப் பருவத்திலிருந்தே கவிதைகள் எழுதுவதில் ஆர்வம் கொண்ட கலை இலக்கியா, சிற்றிதழ்கள் வழியாக எழுத்தாளராகப் பரிணமித்தவர். இவர் கட்டுரையாளர், கவிஞர் மற்றும் சிறுகதையாளராக அறியப்படுகிறார். தேனி மாவட்டம், ஜெயமங்கலம் ஊரைச் சேர்ந்த இவர் திருமணத்திற்குப் பிறகு, தேனி மாவட்டம், வீரபாண்டி எனும் ஊரில் கணவருடன் வசித்து வருகிறார். தமிழில் வெளியாகும் பல சிற்றிதழ்களில் இவரது கவிதை மற்றும் கட்டுரைகள் வெளியாகியிருக்கின்றன. தமிழகத்தில் முக்கியப் பெண் கவிஞர்களில் இவரும் ஒருவர். இவர் மே 6, 2019 அன்று உடல் நலக்குறைவால் காலமானார்.
# கலை இலக்கியா

## எழுதியுள்ள நூல்கள்

1. இமைக்குள் நழுவியவள் (கவிதைகள்)
1. பிரம்ம நிறைவு (கவிதைகள்)
1. படிக்க பின்பற்ற காதலும் வீரமும் (கட்டுரைகள்)
1. என் அந்தப்புரத்திற்கு ஒரு கடவுளைக் கேட்டேன் (கவிதைகள்)
1. ஒப்பாரி பாடல்கள் (மரபுப் பாடல் திரட்டு)
1. பெண்மைத்தினவு
1. காமக்கடல் நீந்தி
# அல்லி உதயன்

**உதயக்குமார்** என்ற இயற்பெயர் கொண்ட **அல்லி உதயன்** ஒரு சிறுகதை எழுத்தாளர், கவிஞர். தேனி - அல்லிநகரத்தில் வசித்து வரும் இவர் கவிதை, சிறுகதை, கட்டுரை என்று பல சிற்றிதழ்களில் எழுதியிருக்கிறார். உண்ணாமலை பதிப்பகம் எனும் பெயரில் பதிப்பகம் ஒன்றைத் தொடங்கி, தமிழ்ச் சிற்றிதழ்களில் எழுதி வரும் இளம் படைப்பாளிகளுடன் இணைந்து பல கூட்டுக் கவிதை, சிறுகதை நூல்களையும் வெளியிட்டுள்ளார். அல்லி உதயன் எண்பதுகளில் எழுதத்துவங்கிய முக்கியமான சிறுகதை எழுத்தாளர்களில் ஒருவர்.
# அல்லி உதயன்

## எழுதியுள்ள நூல்கள்

1. கறை படிந்த வைகறைகள் (கவிதைகள்)
1. பிழிவு (சிறுகதைகள்)
1. அல்லிஉதயன் கதைகள்
1. வழிப்போக்கு (சிறுகதைகள்)
1. சுப்பாரெட்டியாரின் பூர்வீகம்
1. அரண்
# அல்லி உதயன்

## ஈடுபாடுள்ள இலக்கிய அமைப்பு

தமிழ்நாடு முற்போக்கு எழுத்தாளர் கலைஞர்கள் சங்கத்தின் தேனி மாவட்ட செயற்குழு உறுப்பினர். தேனி மாவட்டத்தின் முன்னாள் தலைவராகவும், செயலாளராகவும் பல ஆண்டுகள் பணியாற்றியிருக்கிறார்.
# அல்லி உதயன்

## வெளி இணைப்பு

- [http://theniwriters.blogspot.in/2011/08/blog-post_6057.html தேனி மாவட்ட எழுத்தாளர்கள் வலைப்பூவில் அல்லி உதயன் பற்றிய குறிப்புகள்.
- [http://www.dinamani.com/edition_madurai/theni/2015/11/25/%E0%AE%9A%E0%AE%BF%E0%AE%B1%E0%AF%81%E0%AE%95%E0%AE%A4%E0%AF%88-%E0%AE%A4%E0%AF%8A%E0%AE%95%E0%AF%81%E0%AE%AA%E0%AF%8D%E0%AE%AA%E0%AF%81-%E0%AE%A8%E0%AF%82%E0%AE%B2%E0%AF%8D-%E0%AE%B5%E0%AF%86%E0%AE%B3%E0%AE%BF%E0%AE%AF/article3145082.ece அல்லி உதயன் பங்கேற்ற நூல் வெளியீட்டு விழா பற்றிய பத்திரிகைச் செய்தி
# கொடுகொட்டி (இசைக்கருவி)

**கொடுகொட்டி** என்பது தோற்கருவி வகை சார்ந்த தமிழர் இசைக்கருவிகளுள் ஒன்றாகும். இது ஒரு வகைப் பறை எனும் முழவுக்கருவியாகும். இதனைப் பற்றிய குறிப்புகள் சிலப்பதிகாரத்திலும் தேவாரத்திலும் உள்ளன. நாகசுரக் கச்சேரிகளிலும் இடம்பெறுகிறது.
# கொடுகொட்டி (இசைக்கருவி)

## பிற பெயர்கள்

*கிடுகிட்டி*, *கிடிகிட்டி*,*கிரிகிட்டி* என வெவ்வேறுவிதமாக இந்த இசைக்கருவி அழைக்கப்பட்டுள்ளது.
# கொடுகொட்டி (இசைக்கருவி)

## அமைப்பு

இது இரு கருவிகள் இணைந்த இசைக்கருவி. அடியில் குறுகி, முகம் படர்ந்த இக்கருவிகள் இரண்டின் நடுப்புறமும் ஒன்றாகப் பிணைக்கப்பட்டிருக்கும்.  
பொய்க்கால் ஆட்டம், பூம்பூம் மாட்டுக்காரர்கள் உறுமியிசை, மாட்டுகலியாணக் கூத்து போன்றவற்றில் இக் கருவி இசைக்கப்படுகிறது.  
== கிடிகிட்டி வாத்தியக் கலைஞர்கள்
- கொண்டபாணி கொடுகொட்டி தாளம் கைக் கொண்ட தொண்டரை
- கொடுகொட்டி கொட்டாவந்து;
- கொடுகொட்டி கொண்டது ஓர் கையான் தன்னை;
- குண்டைப் பூதம் கொடுகொட்டி கொட்டிக் குனித்துப் பாட;
- கொடுகொட்டி கையல குகையிற்கண்டேன்
- கொடுகொட்டி கொண்டு ஒரு கை
- கொடுகொட்டி கால் ஒர் கழலரோ;
- விட்டு இசைப்பன கொக்கரை கொடுகொட்டி தத்தளகம், கொட்டிப்பாடும் இத்துந்துமியொடு
# மத்தியா (திருத்தூதர்)

புனித **மத்தியா** (எபிரேய மொழியில் ஒலிப்பு *மத்தியாது*) (இறப்பு. 80), என்பவர் அப்போஸ்தலர் பணிகளின் படி, யூதாசின் இடத்தை நிரப்ப திருத்தூதர்களால் தேர்வு செய்யப்பட்டவர். இவரின் தேர்வு இயேசுவால் நேரடியாக நடக்காததாலும், தூய ஆவியின் வருகைக்கு முன்பே நிகழ்ந்ததாலும் முக்கியத்துவம் பெறுகின்றது.
# மத்தியா (திருத்தூதர்)

## வரலாறு

ஒத்தமை நற்செய்தி நூல்களில் உள்ள இயேசுவின் சீடர்களின் பட்டியலில் மத்தியாவின் பெயர் இல்லை. திருத்தூதர் பணிகள், முதலாம் அதிகாரத்தின் படி, இயேசுவின் விண்ணேற்பை அடுத்து ஒருநாள், ஏறக்குறைய நூற்றிருபது பேர் ஒரே இடத்தில் கூடியிருக்கும்போது யூதாசுவின்
இடத்தை நிரப்ப இருவரை அங்கிருந்தவர்கள் முன்னிருத்தினார்கள். ஒருவர் யோசேப்பு என்னும் பெயர் கொண்ட பர்சபா மற்றவர் மத்தியா. இறைவனிடம் வேண்டிக்கொண்டப்பின் அவர்கள் சீட்டு குலுக்கினார்கள். சீட்டு மத்தியா பெயருக்கு விழவே அவர் பதினொரு திருத்தூதர்களோடும் சேர்த்துக்கொள்ளப்பட்டார். இச்செய்தியினைத்தவிர விவிலியத் திருமுறையில் இவரைப்பற்றி வேறெதுவும் இல்லை.
# ஆனைக் குகை

**ஆனைக் குகை** (இந்தோனேசியம்: **Goa Gajah**) ஆனது இந்தோனேசியாவின் பாலித் தீவின் உபூது என்னும் இடத்துக்கு அண்மையில் அமைந்துள்ளது. 9 ஆம் நூற்றாண்டிற் கட்டப்பட்ட இது ஓர் அரணகமாகப் பயன்படுத்தப்பட்டது.
# ஆனைக் குகை

## கள விபரம்

குகையின் முகப்பில் பல்வேறு வகை உயிரினங்களின் சிலைகள் அமைந்துள்ளன என்பதுடன் குகையின் நுழைவாயிலில் பிசாசுகளின் உருவங்கள் செதுக்கப்பட்டுள்ளன. இதன் முதன்மையான சிலை ஒரு யானையினுடையதென்றே முன்னர் கருதப்பட்டது. அதனாற்றான் இதன் பெயர் *ஆனைக் குகை* என்று வழங்கப்படுகிறது. இத்தொல்லியற் களமானது 1365 இல் எழுதப்பட்ட தேசவர்ணனா எனப்படும் சாவகப் பாடலிற் குறிக்கப்பட்டுள்ளது. இத்தொல்லியற் களத்திலுள்ள பரந்த குளியற் தடாகமொன்று 1950 வரை கண்டறியப்படவில்லை. இதிலுள்ள உருவங்கள் கெட்ட ஆவிகளை விரட்டும் நோக்கில் உருவாக்கப்பட்டவை எனத் தோன்றுகின்றன.
# ஆனைக் குகை

## உலக மரபுரிமை நிலை

இத்தொல்லியற் களம் 1995 ஒக்டோபர் 19 அன்று யுனெசுக்கோ உலக பாரம்பரியக் களங்களின் தற்காலிகப் பட்டியலில் பண்பாட்டு வகையிற் பட்டியலிடப்பட்டது.
# பீட்சா (திரைப்படம்)

**பீட்சா**, ஒரு திகில் தமிழ்த் திரைப்படம் ஆகும். பல குறும்படங்களை இயக்கியுக்கியுள்ள கார்த்திக் சுப்புராஜுக்கு இது முதல் திரைப்படமாகும். இப்படத்தைத் தயாரித்தவர் அட்டகத்தி படத் தயாரிப்பாளர் சி. வி. குமார். விஜய் சேதுபதி, ரம்யா நம்பீசன், நரேன், ஓவியர் வீர சந்தானம், சிம்கா ஆகியோர் நடித்துள்ளார்கள். தமிழில் முதல் முறையாக இப்படத்திலேயே 7.1 சவுண்ட் சிசுடம் பயன்படுத்தியுள்ளார்கள் .
# பீட்சா (திரைப்படம்)

## கதை

மைக்கேலும் (விஜய் சேதுபதி) அனுவும் (ரம்யா நம்பீசன்) ஒன்றாக வாழும் காதலர்கள். மைக்கேல் பீட்சா கடையில் வேலை செய்கிறான். அனு, பேய்ளைப் பற்றிய ஒரு திகில் புதினத்தை எழுத முயன்று வருகிறாள். பேய்களின் இருப்பு மீது நம்பிக்கை கொண்டவள். அனு கருவுறவே, இருவரும் திருமணம் செய்து கொள்கிறார்கள். இந்நிலையில், மைக்கேல் வேலை செய்யும் கடை முதலாளி மகளுக்குப் பேய் பிடித்துள்ளதாக நினைத்து அதனைச் சீராக்க முயல்கிறார்கள். இதனை அறிந்து கொண்டது முதல் மைக்கேலுக்கும் அவ்வப்போதும் பேய்கள் குறித்த அச்சம் வருகிறது.  
மைக்கேல் ஒரு நாள் இரவு ஒரு மாளிகைக்கு பீட்சா அளிக்கச் செல்கிறான். அங்கு அடுத்தடுத்து கொலைகள் நிகழ்வது போலவும் அங்கு பேய்கள் உலாவுவது போலவும் குழப்பமான நிகழ்வுகள் அமைகின்றன. இதில் உளநலம் பாதிக்கப்பட்ட மைக்கேல் வெகுநேரம் கழித்து கடைக்குத் திரும்பி வருகிறான். அந்த மாளிகையில் என்ன நடந்தது, மைக்கேலுக்கு என்ன ஆனது என்பதே கதை.
# பசேலியோஸ் கிளேமிஸ் பாவா

**மோரான் மார் பசேலியோஸ் கிளீமிஸ்** (மலையாளம்: മോറന് മോര് ബസേലിയോസ് ക്ലിമ്മിസ് കാതോലിക്കോസ് ബാവ) சீரோ-மலங்கரா கத்தோலிக்க திருச்சபையின் உயர் தலைமைப் பேராயர் ஆவார். அவரது இயற்பெயர் ஐசக் தோட்டுங்கல் ஆகும்.  
இவர் சூன் 15, 1959ஆம் ஆண்டு, கேரள மாநிலத்தின் திருவல்லாவில் முக்கூர் என்னும் ஊரில் பிறந்தார். தற்போது உள்ள கத்தோலிக்கக் கர்தினால்களிலேயே மிக இளையவர் இவர் ஆவார்.
# பசேலியோஸ் கிளேமிஸ் பாவா

## கல்வி

இவர் 1976-1979 காலகட்டத்தில் திருவல்லா மறைமாவட்ட இளங்குருத்துவக் கல்லூரியில் பயின்றார். 1979-1982 ஆண்டுக் காலத்தில் ஆலுவாவின் மங்கலப்புழாவில் அமைந்துள்ள தூய யோசேப்பு திருத்தந்தைக் கல்விநிறுவனத்தில் மெய்யியல் இளங்கலைப் பட்டம் பெற்றார்.  
1983-1986 ஆண்டுகளில் இவர் பூனே திருத்தந்தை குருத்துவக் கல்லூரியில் பயின்று இறையியல் இளங்கலைப் பட்டம் பெற்றார்.
# பசேலியோஸ் கிளேமிஸ் பாவா

## திருப்பணி

ஐசக் தோட்டுங்கல் 1986, சூன் 11ஆம் நாள் குருவாகத் திருநிலை பெற்றார். 1986-1989 ஆண்டுகளில் அவர் பெங்களூரு தர்மாரம் கல்லூரியில் இறையியல் முதுகலைப் பட்டம் பெற்றார். பின்னர் அவர் உரோமை நகரில் புனித அக்வீனா தோமையார் திருத்தந்தைப் பல்கலைக் கழகத்தில் இறையியல் பட்டப்படிப்பு பயின்று 1997இல் கிறித்தவ ஒன்றிப்பு இறையியலில் முனைவர் பட்டம் பெற்றார்.
# பசேலியோஸ் கிளேமிஸ் பாவா

## ஆயர் பட்டம்

உரோமையில் படிப்பை முடித்துத் திரும்பிய ஐசக் தோட்டுங்கல் பத்தேரி மறைமாவட்டத்தின் முதன்மைக் குருவாகப் பணிபுரிந்தார். ஐரோப்பாவிலும் ஐக்கிய அமெரிக்க நாடுகளிலும் குடிபெயர்ந்து வாழ்கின்ற சீரோ-மலபார் கத்தோலிக்க மக்களிடையே ஆன்ம பணிபுரிய திருத்தந்தைப் பார்வையாளராக அவர் 2001, சூன் 21ஆம் நாள் திருத்தந்தை இரண்டாம் யோவான் பவுலால் நியமிக்கப்பட்டார்.  
2001, ஆகத்து 15ஆம் நாள் அவர் திருவல்லாவின் திருமூலபுரத்தில் ஆயராகத் திருநிலை பெற்று "ஐசக் மார் கிளீமிஸ்" என்னும் பெயரைத் தேர்ந்துகொண்டார்.
# பசேலியோஸ் கிளேமிஸ் பாவா

## திருவல்லா மறைமாவட்ட ஆயர்

2003, செப்டம்பர் 11ஆம் நாள் திருத்தந்தை இரண்டாம் யோவான் பவுல் மார் கிளீமிசை திருவல்லா மறைமாவட்டத்தின் ஆறாவது ஆயராக நியமனம் செய்தார்.
# பசேலியோஸ் கிளேமிஸ் பாவா

## திருவல்லா உயர் மறைமாவட்டத் தலைமைப் பேராயர்

2006, சூன் 10ஆம் நாள் மார் கிளீமிஸ் திருவல்லா உயர் மறைமாவட்டத்தின் தலைமைப் பேராயராக உயர்த்தப்பட்டார்.  
திருவனந்தபுரத்தில் பட்டம் என்னும் பகுதியில் அமைந்துள்ள கத்தோலிக்க நிலையத்தில் 2007, பெப்ருவர் 7-10இல் கூடிய சீரோ-மலங்கரா கத்தோலிக்க திருச்சபையின் ஆயர் மன்றம், மார் கிளீமிசை சீரோ-மலங்கரா கத்தோலிக்க திருச்சபையின் உயர் தலைமைப் பேராயராகத் தேர்ந்தெடுத்தது. பெப்ருவரி 9ஆம் நாள் அத்தேர்தல் முடிவை திருத்தந்தை பதினாறாம் பெனடிக்ட் அங்கீகரித்தார். அம்முடிவு மறுநாள் திருவனந்தபுரம் புனித மரியா பெருங்கோவிலில் அறிவிக்கப்பட்டது.  
திருவனந்தபுரம் புனித மரியா பெருங்கோவிலில் மார் கிளீமிஸ் 2007, மார்ச்சு 5ஆம் நாள் உயர் தலைமைப் பேராயராக முடிசூடப்பட்டார். அந்நிகழ்ச்சியில் கர்தினால் தெலெஸ்போர் தோப்போ மற்றும் கர்தினால் மார் கீவர்கீஸ் ஆலஞ்சேரி ஆகியோர் கலந்துகொண்டனர்.
# பசேலியோஸ் கிளேமிஸ் பாவா

## கர்தினால் பட்டம் அறிவிப்பு

திருத்தந்தை பதினாறாம் பெனடிக்ட் மார் பசேலியோஸ் கிளீமிசை 2012 நவம்பர் 24ஆம் நாள் கர்தினால் நிலைக்கு உயர்த்ஹ்டினார்.
# பசேலியோஸ் கிளேமிஸ் பாவா

## கேரளத்தின் ஐந்தாம் கர்தினால்

சீரோ-மலங்கரா கத்தோலிக்க திருச்சபையின் முதல் கர்தினாலாக நியமிக்கப்பட்டுள்ள மார் பசேலியோஸ் கிளீமிஸ் கேரளத்திலிருந்து இதுவரை தேர்ந்தெடுக்கப்பட்டுள்ள கர்தினால்மார்களுள் ஐந்தாமவர் ஆவார்.  
அவருக்கு முன் கர்தினால் பதவிக்கு உயர்த்தப்பட்டோர்:
- ஜோசப் பாறேக்காட்டில்
- ஆன்றணி படியற
- வர்க்கி விதயத்தில்
- மார் கீவர்கீஸ் ஆலஞ்சேரி
# தமிழ் இசைக்கருவிகள்

**தமிழ் இசைக்கருவிகள்** என்பன தமிழர் பயன்படுத்திய இசைக் கருவிகளாகும். சங்க காலத்தில் ஆண்கள், பெண்கள், மட்டுமல்லாது பாணர், பாடினியர், விறலியர்(ஆடல் மகளிர்) போன்றோர், பண்ணும் தாளமும் கூடிய இசைப்பாடல்களைப் பண்ணிசைக் கருவிகள், தாளவிசைக் கருவிகள் துணையோடு சிறப்பாகப் பாடி உள்ளனர். பத்துப்பாட்டு மற்றும் எட்டுத்தொகை நூல்கள் குறிப்பாக ஆற்றுப்படை நூல்கள் அக்காலத்தியத் தமிழர் தம் இசைத்திறத்தை எடுத்தியம்புகின்றன. யாழ், கின்னரம், குழல், சங்கு, தூம்பு, வயிர், தண்ணுமை, முழவு, முரசு, பறை, கிணை, துடி, தடாரி, பாண்டில் மற்றும் இன்னியம் முதலான இசைக்கருவிகள் இருந்துள்ளன. இசையைத் தொழிலாகக் கொண்ட மக்கள் உபயோகப்படுத்தும் இசைக்கருவிக்குப் பறை என்றும், இன்பமாக பொழுது போக்கும் மக்கள் பயன்படுத்தும் இசைக்கருவி யாழ் என்றும் தொல்காப்பியத்தில் இருவகை இசைக்கருவிகளைப் பற்றிக் குறிப்பிடுகிறார் தொல்காப்பியர். தொல்காப்பியம் பொருளதிகாரம் அகத்திணையியல் 18 ஆம் நூற்பா தமிழர் வாழ்க்கை நெறியின் அடிப்படைப் பண்பாட்டுக் கருவூலங்களைக் குறிப்பிடுகிறது.  
<poem>தெய்வ முணாவே மாமரம் புட்பறை
செய்தி யாழின் பகுதியொடு தொகைஇ
அவ்வகை பிறவும் கருவென மொழிப
# தமிழ் இசைக்கருவிகள்

## சிலப்பதிகாரத்தில்

சிலப்பதிகாரம் அரங்கேற்றுக் காதையில் அரங்கேற்ற ஊர்வலத்தில் இடம் பெற்ற இசைக் கருவிகள் பண்டைத் தமிழரின் மறைந்தொழிந்த யாழ்களான முளரி யாழ், சுருதி வீணை, பாரிசாத வீணை, சதுர்தண்டி வீணை முதலானவையாகும். யாழினை 'நரம்பின் மறை'(தொல்.1:33 2-3)எனத் தொல்காப்பியரும், 'இசையோடு சிவணிய யாழின் நூல்' எனக் கொங்குவேளிரும் குறிப்பிட்டுள்ளனர்.
# தமிழ் இசைக்கருவிகள்

## திருமுறையில் குறிப்பிடப்படும் தமிழ் இசைக்கருவிகள்

திருமறையில் சொல்லப்பட்ட மற்ற இசைக்கருவிகளான வீணை, கொக்கறை, குடமுழவு முதலியனவற்றைப் பற்றி “கல்லாடம்” நூலில் விளக்கங்கள் காணப்படுகின்றன. பன்னிரெண்டாவது திருமுறையான பெரியபுராணத்தில் மற்றொரு இசைக்கருவியான குழல் செய்வதைப் பற்றியும், இசைப்பதைப் பற்றியும் சொல்லப்படுகின்றது.  
1. ஆகுளி
1. இடக்கை
1. இலயம்
1. உடுக்கை
1. ஏழில்
1. கத்திரிகை
1. கண்டை
1. கரதாளம்
1. கல்லலகு
1. கல்லவடம்
1. கவிழ்
1. கழல்
1. காளம்
1. கிணை
1. கிண்கிணி
1. கிளை
1. கின்னாரம்
1. கொக்கரை
1. குடமுழா
1. குழல்
1. கையலகு
1. கொக்கரை
1. கொடுகொட்டி
1. கொட்டு
1. கொம்பு
1. சங்கு
1. சச்சரி
1. சலஞ்சலம்
1. சல்லரி
1. சிரந்தை
1. சிலம்பு
1. சின்னம்
1. தகுணிச்சம்
1. தக்கை
1. தடாரி
1. தட்டழி (தோலிசைக் கருவிகளில் ஒன்று, திருச்செந்துறைக் கோயில் கல்வெட்டு குறிக்கிறது)
1. தத்தளகம்
1. தண்டு
1. தண்ணுமை
1. தமருகம்
1. தாரை
1. தாளம்
1. துத்திரி
1. துந்துபி
1. துடி
1. தூரியம்
1. திமிலை
1. தொண்டகம்
1. நரல் சுரிசங்கு
1. படகம்
1. படுதம்
1. பணிலம்
1. பம்பை
1. பல்லியம்
1. பறண்டை
1. பறை
1. பாணி
1. பாண்டில்
1. பிடவம்
1. பேரிகை
1. மத்தளம்
1. மணி
1. மருவம்
1. முரசு
1. முரவம்
1. முருகியம்
1. முருடு
1. முழவு
1. மொந்தை
1. யாழ்
1. வங்கியம்
1. வட்டணை
1. வயிர்
1. வீணை
1. வீளை
1. வெங்குரல்
# தமிழ் இசைக்கருவிகள்

## யாழ்நூல்

கர்நாடக இசையின் பெருமையான இசைக்கருவியான வீணை, கோட்டு வாத்தியம் இவைகளுக்கு இணையாக தமிழிசையில் சொல்லப்படும் இசைக்கருவி யாழ். வீணை பற்றிய குறிப்புகள் பல இலக்கியங்களில் காணப்பட்டாலும், யாழிசைக்கு ஒரு சிறப்பான முதலிடம் தரப்பட்டிருந்ததை காணமுடிகிறது. வீணையைப் போன்றே யாழும் கம்பி அல்லது நரம்புகளை இழுத்துக் கட்டப்பட்டு கைகளால் இசைக்கப்படும் கருவியாக இருந்திருக்கிறது. சுவாமி விபுலாநந்தாவின் “யாழ் நூலில்” யாழினைப் பற்றி பல விவரங்கள் கூறப்பட்டிருக்கின்றன.
# தமிழ் இசைக்கருவிகள்

## யாழ்நூல்

### யாழிசையும் மிடற்றிசையும்

சங்ககாலத்தில் யாழிசைக்கும் மிடற்றிசைக்கும் நெருங்கிய தொடர்பிருந்தது. யாழிசையின் அடிப்படையில்தான் மிடற்றிசை(வாய்ப்பாட்டு) வழங்கியது. அதாவது மிடற்றுப்பாடல் யாழிசையோடு சேர்த்துத்தான் பாடப்பட்டது. மிடறும் நரம்பும் இடைத்தெரிவின்றி இசைக்கப் பெறுதல் வேண்டும் என்பது பண்டைய இசை நியதி. மிடற்றிசை யாழிசையோடு பருந்தின் நிழல்போல ஒன்றியிருக்க வேண்டும். முதல்நிலைக் கருவியான மிடறும் கடைநிலைக் கருவியான யாழும் பருந்தும் நிழலும் போல இயங்கவேண்டும். இதனால் குரலிசையானது யாழிசைக்கேற்ப அதன் குறைகளுக்கு உட்பட்டு இயங்க வேண்டும். அதாவது யாழோடு பாடினால் கமகங்கள் இல்லாமல் பாட வேண்டும் என்பது உறுதி.  
அக்காலத்தில் ஆதார சுருதி இசைப்பதற்கான ‘சுருதிப் பெட்டி’, தம்புரா போன்ற கருவிகள் இல்லை. எனவே, முதலில் மிடற்றிசைக்கேற்ற சுருதி குழலில் சேர்க்கப்படும். பின்னர், குழல் வழி யாழும் யாழ் இசையின் வழி முழவு முதலிய கருவிகளின் ஓசையும் அமையும். குழல்வழி யாழும் யாழின் வழி மிடற்றிசையும் அமைந்தன. இதற்குச் சான்றாக சீவக சிந்தாமணியில் உதயணன்- காந்தருவ தத்தைக்கு நடைபெறும் இசைப்போட்டியில் எவ்வளவோ திறமையாகப் பாடிய காந்தருவதத்தையும் ‘கம்பிதத்துடன்’ பாடியதால் தோற்றதாக அறிவிக்கப்பட்டாள். அதாவது, சீவகன் வாசித்த யாழில் வராத கமகம் அவள் பாட்டில் வந்ததால் அவள் தோற்றாள் என அறிவிக்கப்பட்டது. யாழின் குறைகளுக்கு உட்பட்டுத்தான் பாட வேண்டும். எனவே, அந்தக் காலத்தில் கமகம் இல்லாமல்தான் பாடினர் எனலாம்.
# அகப்பொருள் புறப்பொருள் ஒப்பீடு

அகப்பொருளில் உள்ள திணைகள் ஏழு, புறப்பொருளில் உள்ள திணைகள் ஏழு எனப் பகுத்துக் காட்டும் தொல்காப்பியம் இரண்டுக்கும் உள்ள தொடர்பை ஒப்புமைப்படுத்தியும் காட்டுகிறது.  
புறப்பொருள்கள் அகப்பொருள்களோடு தொடர்புடையவை என்பது தொல்காப்பியர் கருத்து.
| புறப்பொருள் | அகப்பொருள் |  |
| --- | --- | --- |
| வெட்சி | குறிஞ்சி |  |
| வஞ்சி | முல்லை |  |
| உழிஞை | மருதம் |  |
| தும்பை | நெய்தல் |  |
| வாகை | பாலை |  |
| காஞ்சி | பெருந்திணை |  |
| பாடாண் | கைக்கிளை | } |
# திணை மயக்கம்

அகத்திணைப் பாடல்களில் திணை என்பது வாழ்க்கையின் உரிப்பொருளைக் கொண்டு தீர்மானிக்கப்படும்.  
இந்த உரிப்பொருள் மயங்குவது இல்லை. முதற்பொருள் நிலம், பொழுது என இருவகைப்படும். இவற்றில் நிலம் மயங்காது. ஏனையவை மயங்கும்.  
ஒரு நிலத்துக்கு உரிய பூ வேறு நிலத்தில் பூக்க வாய்ப்பு உண்டு. நெய்தல் பூ மருத நிலத்தில் பூக்கும். ஒரு நிலத்துக்கு உரிய பறவை வேறு நிலந்நிலும் பறக்கும். இப்படி வரும்போது அந்தப் பூவையும், புள்ளையும் அந்தந்த நிலத்தோடு சாரத்திப் பொருள் உணர்ந்துகொள்ளவேண்டும். காலமும் அப்படித்தான். குறிஞ்சி நிலத்துக்கு உரிய யாமம் என்னும் சிறுபொழுதும், கூதிர் என்னும் குளிர்காலமும் பிற நிலங்களிலும் வருமல்லவா? இப்படி வருவதுதான் **திணை மயக்கம்**.
# திணை மயக்கம்

## நம்பியகப்பொருள் விளக்கம்

ஐந்திணைக்கு உரிய எல்லாப் பொருளும் திணைமயக்கமாக வரும் என நாற்கவிராச நம்பி குறிப்பிடுகிறார். இதற்கு எழுதப்பட்ட உரை எந்தப் பொருள் எந்தத் திணையில் மயங்கி வந்துள்ளது என்பதை விளக்கிப், பல மேற்கோள் பாடல்களைத் தந்துள்ளது.
# திணை மயக்கம்

## மயங்கி வந்த பாடல்கள்

- நெய்தல் நிலத்தில் முல்லைக்கு உரிய மாலைப் பொழுது
- பாலைத்திணைப் பாட்டில் மருதத் திணைக்கு உரிய ஊடல் என்னும் உரிப்பொருள்.
- பாலைத்திணைப் பாட்டில் இரங்கல் என்னும் நெய்தல் உரிப்பொருள்.
- முல்லைத்திணைப் பாட்டில் மருதத் திணைக்கு உரிய ஊடல் உரிப்பொருள்.
- முல்லைத்திணைப் பாட்டில் நெய்தல் திணைக்கு உரிய இரங்கல் உரிப்பொருள்.  
மேலும் சிலவற்றைச் சிற்றட்டகம் மூலத்தில் காணலாம்.
# பொருள் இலக்கணப் பகுப்புகள்

வாழ்க்கை ஒரு பொருள். சொல் வகையில் இதனைத் தொழிற்பெயர் என்பர். தமிழ் மொழியை எழுதப்பட்ட எழுத்திலக்கணமும், பேசப்பட்ட சொல்லிலக்கணமும் கண்டனர், தொல்காப்பியர் போன்ற மொழியியலாளர்கள். வாழ்க்கைக்கு, வாழ்க்கை பற்றிய பாடல்களுக்கு இலக்கணம் கண்டது தமிழ்மொழி ஒன்றே.  
இதன் பகுப்புகள் தொல்காப்பியத்தில் இவ்வாறு அமைந்துள்ளன.  
:பொருள் (2) அகப்பொருள், புறப்பொருள்  
:அகப்பொருள் (2) களவு, கற்பு (கைகோள் என்னும் ஒழுக்கம்)
:அகப்பொருள் (7) கைக்கிளை, அன்பின் ஐந்திணை, பெருந்திணை
:அன்பின் ஐந்திணை (5) குறிஞ்சி, முல்லை, மருதம், நெய்தல், பாலை
:அன்பின் ஐந்திணை (3) முதல், கரு, உரி (பொருள்)
:முதல்பொருள் (2) நிலம், பொழுது
:நிலம் (4) நானிலம் (பாலைக்கு நிலம் இல்லை)
:பொழுது (2) பெரும்பொழுது, சிறுபொழுது (ஒவ்வொன்றிலும் 6 பிரிவுகள்)
:கருப்பொருள் (8+) தெய்வம், உணா, மா, மரம், புள், செய்தொழில், பறை, யாழின் பகுதி முதலானவை
:உரிப்பொருள் (5) புணர்தல், இருத்தல், ஊடல், இரங்கல், பிரிவு  
:புறப்பொருள் (7) வெட்சி, வஞ்சி, உழிஞை, தும்பை, வாகை, காஞ்சி, பாடாண்
# சுனில் கங்கோபாத்யாயா

காகாபாபு என்ற கற்பனை கதாபாத்திரத்தை உருவாக்கி பல புதினங்களை தொடர்ந்து எழுதினார்; இத்தொடர்கள் சிறுவர்களிடையே மிகுந்த வரவேற்பைப் பெற்றன. *அந்த நாட்கள்* (செய் சமோய்) என்ற தமது புதினத்திற்கு 1985ஆம் ஆண்டில் *சாகித்திய அகாதமி விருது* பெற்றார். *நீல் லோகித்*, *சனாதன் பதக்*, மற்றும் *நீல் உபாத்யாயா* என்ற புனைபெயர்களில் அவர் எழுதி வந்தார்.
# பாலைப் பண்

தமிழர் பொருள் இலக்கணத்தை அகப்பொருள் புறப்பொருள் என இரண்டாகப் பகுத்துக்கொண்டனர். அகப்பொருளை முதல், கரு, உரி என மூன்றாகப் பகுத்துக்கொண்டனர். கருப்பொருளைத் தொல்காப்பியர் தெய்வம், உணா, மா, மரம், புள், செய்தொழில், பறை, யாழின் பகுதி முதலானவை எனக் குறிப்பிடுகிறார். நம்பி அகப்பொருள் கருப்பொருள் 14 என வரையறுத்துக்கொண்டுள்ளது. இவற்றில் பறை, யாழ், பண் என்பன தமிழரின் இசை பற்றியவை. இதன் வழி ஐந்தொழுக்கப் பண்பாட்டுக்கும் ஐந்து வகையான பறைகளும், யாழிசைகளும், பச்களும் தோன்றின. இவற்றில் பாலைப்பறை, பாலையாழ், பாலைப்பண் என்பன பிரிவை உணர்த்துவன.  
தலைவன் பரத்தை வீட்டில் வாழும்போது அவன் பிரிவைத் தலைவிக்குச் சொல்வதுபோல் காலை வேளையில் தலைவி வீட்டு வாயிலில் நின்றுகொண்டு பாலைப்பண் பாடுகிறான். இந்தப் பண் பிரிவை உணர்த்துவதைத் தலைவி உணர்ந்துகொள்கிறாள். இந்தப் பண்ணைப் பரத்தை வீட்டில் பாடிவிட்டு, என் வீட்டுக்கு முன் ‘மாலைப்பண்’ (முல்லைப்பண்) பாடக்கூடாதா என்று பாணனிடம் கேட்கிறாள். மாலைப்பண் ஆயர் ஆனிரைகளுடன் மாலை வேளையில் இல்லம் மீள்வதை உணர்த்தும் பண்.  
மாதவி நடனம் ஆடும்போது ஆடல், இசை, நூல், தண்ணுமை, குழல், யாழ் ஆகியவற்றில் வல்ல ஆசிரியர்கள் அரங்கில் இருந்து இசை கூட்டித் தந்தனர். யாழிசைப் புலவன் 14 நரம்பு கொண்ட ‘செம்முறைக் கேள்வி’ என்னும் செங்கோட்டு யாழில் இசைத்தான். அவன் படுமலை, செவ்வழி, அரும்பாலை, மேற்செம்பாலை, மேற்பாலை ஆகிய பண்களைக் கூட்டிப் பாடினான்.
# தீபா வெங்கட்

**தீபா வெங்கட்** (*Deepa Venkat*) என்பவர் தமிழ் நடிகையும், வானொலி தொகுப்பாளினியும் மற்றும் பின்னணி குரல் கொடுக்கும் நடிகையும் ஆவார். இவர் சித்தி, அண்ணாமலை, சாரதா, கோலங்கள் போன்ற பல தொலைக்காட்சி தொடர்களில் முக்கிய கதாப்பாத்திரமாகவும், தில், உள்ளம் கொள்ளை போகுதே, கண்டேன் காதலை போன்ற சில திரைப்படங்களிலும் நடித்துள்ளார். இவரது சிறந்த நடிப்பிற்காக 2007ஆம் ஆண்டில் தமிழ்நாடு அரசு இவருக்கு கலைமாமணி விருது வழங்கிச் சிறப்பித்தது  
இவர் 2000ஆம் ஆண்டிலிருந்து தேவயானி, சினேகா, சிம்ரன், நயன்தாரா, சங்கீதா, தன்சிகா போன்ற பல தமிழ்த் திரைப்பட நடிகைகளுக்கு குரல் கொடுத்து வருகின்றார் என்பது குறிப்பிடத்தக்கது.
# தீபா வெங்கட்

## ஆரம்பகால வாழ்க்கை

தீபா வெங்கட் 11 சூன் 1975 ஆம் ஆண்டு மும்பை மகாராட்டினத்தில் தமிழ் குடும்பத்தில் பிறந்தார். இவர் சிறு வயதில் இருக்கும் போது சென்னை தமிழ் நாட்டுக்கு குடிபெயர்ந்தார்.
# தீபா வெங்கட்

## திரைப்பட வாழ்க்கை

1994ஆம் ஆண்டில் பாச மலர்கள் என்ற திரைப்படத்தின் மூலம் குழந்தை நட்சத்திரமாக தமிழில் அறிமுகமானார். இந்த திரைப்படத்தை சுரேஷ் சந்திர மேனன் இயக்க அரவிந்த்சாமி, ரேவதி, அஜீத் குமார் போன்ற பலர் நடித்துள்ளார்கள். இதை தொடர்ந்து 1997இல் அஜித் குமார், விக்ரம் மற்றும் மகேஷ்வரி நடித்த உல்லாசம் என்ற திரைப்படத்தில் விக்கிரமின் தோழியாக அதிதி என்ற கதாபாத்திரத்தில் நடித்தார். இதனைத் தொடர்ந்து 1998இல் தினம்தோறும் என்ற திரைப்படத்திலும் 2001இல் மாதவன், சிம்ரன், ஸ்னேகா நடித்த பார்த்தாலே பரவசம் என்ற திரைப்படத்திலும், விக்ரம், லைலா நடித்த தில் திரைப்படத்திலும் நடித்துள்ளார். தில் திரைப்படத்தில் விக்ரமின் தங்கையாக அமலா என்ற கதாப்பாத்திரத்தில் நடித்தார். இதே ஆண்டில் சுந்தர் சி இயக்கத்தில் பிரபுதேவா, கார்த்திக் மற்றும் அஞ்சலா ஜவேரி நடித்த உள்ளம் கொள்ளை போகுதே என்ற திரைப்படத்தில் ஒரு முக்கிய கதாப்பாத்திரத்தில் நடித்துள்ளார்.  
2002இல் ரஜினிகாந்த் நடித்த பாபா திரைப்படத்திலும், 2003இல் ராமச்சந்திரா மற்றும் 2009இல் கண்டேன் காதலை உள்ளிட்ட பல திரைப்படங்களில் சிறு சிறு கதாபாத்திரங்கள் அல்லது துணைக் கதாபாத்திரங்களில் நடித்துள்ளார்.
# தீபா வெங்கட்

## சின்னத்திரை வாழ்க்கை

இவர் 1997களில் கே.பாலசந்தர் இயக்கிய *மின் மினி தொடர்கள்* மற்றும் நாகாவின் *ரமணி விஷ் ரமணி* என்ற தொடர்களில் நடித்தார். இதை தொடர்ந்து *இப்படிக்கு தென்றல்* என்ற தொடரில் நடித்தார். 1999இல் சன் தொலைக்காட்சியில் ஒளிபரப்பான சித்தி என்ற தொடரில் விஜி என்ற முக்கியக் கதாபாத்திரத்தில் நடித்தார். இதை தொடர்ந்து 2002இல் *அண்ணாமலை* என்ற தொடரிலும் 2003 இல் திருச்செல்வம் இயக்கிய கோலங்கள் என்ற தொடரில் உஷா என்ற முன்னணி கதாபாத்திரத்தில் நடிகை தேவயானியுடன் நடித்துள்ளார். இந்த தொடர் இவருக்கு மிகப்பெரிய வெற்றியை கொடுத்தது. இந்த தொடர் மே 26, 2003 முதல் டிசம்பர் 4, 2009 வரை சன் தொலைக்காட்சியில் ஒளிபரப்பானது. இதை தொடர்ந்து *ரோஜா* என்ற தொடரிலும் விஜய் தொலைக்காட்சியில் *பயணம்*, ஜெயா தொலைக்காட்சியில் *அக்னி பிரவேசம்* தொடரிலும் நடித்துள்ளார்.  
2005இல் சன் தொலைக்காட்சியில் *சூர்யா* என்ற தொடரில் நடித்தார். இதை தொடர்ந்து 2006இல் ராஜ் தொலைக்காட்சியில் *சாரதா* என்ற தொடரிலும் 2008இல் ஏவிஎம்இன் *கீதாஞ்சலி* என்ற தொடரிலும் கதாநாயகியாக நடித்துள்ளார். இவர் கடைசியாக நடித்த தொடர் கலைஞர் தொலைக்காட்சியில் ஒளிபரப்பான *லட்சியம்* என்ற தொடர் ஆகும். இந்த தொடர் 2008 முதல் 2010 வரை ஒளிபரப்பானது. இவர் இதுவரைக்கும் 70 இற்கும் மேற்பட்ட தொடர்களில் நடித்துள்ளார் என்பது குறிப்பிடத்தக்கது.
# தீபா வெங்கட்

## குரல் நடிகை

இவர் மெயின் ஹூன் ரகவாலா என்ற இந்தி திரைப்படத்தில் பின்னணி குரல் கொடுக்கும் குழந்தை நட்சத்திரமாக குரல் நடிகையாக அறிமுகமானார். இதை தொடர்ந்து பல சிறுவர் தொடர்களுக்கு குரல் கொடுத்து வந்தார்.  
இவர் 2000 ஆண்டில் அப்பு என்ற திரைப்படத்திற்காக நடிகை தேவயானிக்கு குரல் கொடுத்தார். இதை தொடர்ந்து சினேகா, சிம்ரன், நயன்தாரா, சங்கீதா, தன்சிகா, அனுசுக்கா செட்டி, ஜோதிகா, காஜல் அகர்வால் போன்ற பல முன்னணி நடிகைகளுக்கு குரல் கொடுத்துள்ளார். இவர் 2011இல் மயக்கம் என்ன என்ற திரைப்படத்திற்கு ரிச்சா கங்கோபாத்யாய் என்பவருக்கு குரல் கொடுத்ததற்காக நோர்வே தமிழ்த் திரைப்பட விழாவில் சிறந்த குரல் நடிகைக்கான விருதை வென்றுள்ளார்.
# தீபா வெங்கட்

## வானொலி தொகுப்பாளினி

இவர் ஹலோ எப். எம் என்ற வானொலியில் நிகழ்ச்சி தொகுப்பாளினியாக உள்ளார். இந்த பண்பலையில் மூன்றாம் பார்வை என்ற நிகழ்ச்சியை நிகழ்த்துகிறார்.
# தீபா வெங்கட்

## பின்குரல்

| ஆண்டு | திரைப்படம் | இவருக்கு பின்குரல் |
| --- | --- | --- |
| 2000 | அப்பு | தேவயானி |
| 2001 | ஆனந்தம் | சினேகா |
| 2002 | கன்னத்தில் முத்தமிட்டால் | சிம்ரன் |
| 2002 | ஏழுமலை | சிம்ரன் |
| 2002 | 123 | ஜோதிகா |
| 2002 | ரமணா | சிம்ரன் |
| 2003 | ஒற்றன் | சிம்ரன் |
| 2007 | தவம் | வந்தனா |
| 2008 | சந்தோசு சுப்பிரமணியம் | கவுசல்யா |
| 2008 | பாண்டி | சினேகா |
| 2008 | வாரணம் ஆயிரம் | சிம்ரன் |
| 2008 | ராமன் தேடிய சீதை | நவ்யா நாயர் |
| 2009 | தநா 07 ஏ எல் 4777 | சிம்ரன் |
| 2011 | தெய்வத் திருமகள் | அனுசுக்கா செட்டி |
| வெடி | பூனம் கவுர் |  |
| மயக்கம் என்ன | ரிச்சா கங்கோபத்தியாயா |  |
| 2012 | நண்பன் | அனுயா பகவத் |
| காதலில் சொதப்புவது எப்படி | அமலா பால் |  |
| ஒரு கல் ஒரு கண்ணாடி | சினேகா |  |
| தாண்டவம் | அனுசுக்கா செட்டி |  |
| நீர்ப்பறவை | சுனைனா |  |
| முரட்டுக்காளை | சிந்து துலானி |  |
| 2013 | உதயம் என்.எச் 4 | மனோஜ் மேனனின் மனைவி |
| சேட்டை | அஞ்சலி |  |
| ராஜா ராணி | நயன்தாரா |  |
| வணக்கம் சென்னை | சங்கீதா |  |
| க்ரிஷ் 3 | கங்கனா ரனாவத் <small> (*தமிழ் பதிப்பில்*)</small> |  |
| தூம் 3 | கத்ரீனா கைஃப் <small>(*தமிழ் பதிப்பிலும் தெலுங்கு பதிப்பிலும்*)</small> |  |
| டேவிட் | தபு |  |
| பரதேசி | தன்சிகா |  |
| கல்யாண சமையல் சாதம் | லேகா வாஷிங்டன் |  |
| 2014 | ஆஹா கல்யாணம் | சிம்ரன் |
| ஜில்லா | காஜல் அகர்வால் |  |
| நான் சிகப்பு மனிதன் | லட்சுமி மேனன் |  |
| தெனாலிராமன் | மீனாக்சி தீக்சித் |  |
# தீபா வெங்கட்

## நடிப்பு

| ஆண்டு | திரைப்படம் | கதாப்பாத்திரம் |  |
| --- | --- | --- | --- |
| 1994 | பாச மலர்கள் | குழந்தை |  |
| 2001 | உள்ளம் கொள்ளை போகுதே | அன்புவின் அக்கா |  |
| 2001 | தில் | கனகவேலின் சகோதரி |  |
| 2001 | பார்த்தாலே பரவசம் | சிமியின் தோழி |  |
| 2002 | பாபா | மனிசாவின் தோழி |  |
| 2008 | சரோஜா | சரோஜா |  |
| 2008 | ஜெயங்கொண்டான் | அருணா |  |
| 2009 | கண்டேன் காதலை | அஞ்சலியின் அண்ணி | } |
# தீபா வெங்கட்

## நாடகங்கள்

- ரமணி விஷ் ரமணி
- பயணம்
- ரோஜா
- சித்தி
- அண்ணாமலை
- இப்படிக்கு தென்றல்
- அக்னி பிரவேசம்
- கோலங்கள்
- கீதாஞ்சலி
- சாரதா
- சூர்யா
- லட்சியம்
# தீபா வெங்கட்

## பெற்ற விருதுகள்

2012: நோர்வே தமிழ்த் திரைப்பட விழா
# வந்தார்கள் வென்றார்கள் (நூல்)

**வந்தார்கள் வென்றார்கள்** பிரபல எழுத்தாளரும் கார்ட்டுனிஸ்ட்டுமான மதன் அவர்களால் எழுதப்பட்ட வரலாற்று நூலாகும். இதனை ஜுனியர் விகடன் தொடராக வெளியிட்டது. மக்களின் வரவேற்பினைப் பெற்ற இத்தொடர், விகடன் பதிப்பகத்தாரால் நூலாகவும் வெளியிடப்பட்டது. இந்த நூலுக்கு எழுத்தாளர் சுஜாதா அணிந்துரை எழுதியிருந்தார்கள்.  
தைமூர் வரலாற்றிலிருந்து, இந்தியாவினை ஆண்ட பாபர், அக்பர் முதலானோர்களின் வரலாற்றினையும் இந்நூல் விவரிக்கிறது.
# வந்தார்கள் வென்றார்கள் (நூல்)

## பாலசுப்ரமணியன் கருத்து

விகடன் ஆசிரியரான பாலசுப்ரமணியன் இத்தொடர் ஜூனியர் விகடனில் வரதொடங்கிய போது வடஇந்தியாவில் பாபர் மசூதி சர்ச்சை பெரிய அளவில் இருந்ததாக குறிப்பிடுகிறார்.
# வந்தார்கள் வென்றார்கள் (நூல்)

## ஒலிப்புத்தகம்

வந்தார்கள் வென்றார்கள் நூலை கிழக்குப் பதிப்பகம் ஒலிப் புத்தக வடிவிலும் வெளியிட்டிருக்கிறது.
# கனடாவில் பிரெஞ்சு மொழி

**கடாவில் பிரெஞ்சு மொழி** இரண்டு ஆட்சி மொழிகளில் ஒன்று. ஏறத்தாழ ஏழு மில்லியன் அல்லது நான்கில் ஒரு கனடியர்கள் பிரெஞ்சைத் தாய்மொழியாகக் கொண்டுள்ளார்கள். இவர்களில் பெரும்பான்மையினர் கனடாவின் கியூபெக் மாநிலத்தில் வாழ்கிறார்கள். கியூபெக் வாழ் மக்களில் 80 விழுக்காட்டினர் பிரெஞ்சைத் தாய்மொழியாகவும், மீதி பேர் இரண்டாம் மொழியாகவோ, மூன்றாம் மொழியாகவோ பேசுகிறார்கள். கியூபெக்கில் பிரெஞ்சு மட்டுமே ஆட்சி மொழி ஆகும். இங்கு பேசப்படும் பிரெஞ்சு வட்டார வழக்கு கியூபெக் பிரெஞ்சு எனப்படும். மேலும், பிரெஞ்சு, ஆங்கிலம் ஆகிய இருமொழிகளையும் ஆட்சி மொழிகளாகக் கொண்ட நியூ புருன்சுவிக் மாநிலத்தில் மூன்றில் ஒருவர் பிரெஞ்சு பேசுபவர்கள். மனிடோபா, ஒன்றாரியோ மாநிலங்களிலும் குறிப்பிடத்தக்க அளவினர் பிரெஞ்சு மொழியைத் தாய்மொழியாகப் பேசுகின்றனர்.  
1969 ஆம் ஆண்டு இயற்றப்பட்ட ஆட்சி மொழிகள் சட்டத்தின்படி, ஆங்கிலம், பிரெஞ்சு ஆகிய இருமொழிகளும் ஆட்சிமொழிகளாகப் பயன்படுத்தப்படும் என்றும் இருமொழிகளுக்கும் சம அளவில் உரிமை வழங்கப்படும் என்றும் தெரிவிக்கப்பட்டுள்ளது. கனடா அரசு, அரசாணைகள், சேவைகள் என அனைத்தையும் இருமொழிகளிலும் வழங்குகிறது. இருப்பினும், மாநில அளவில் அந்தந்த மாநிலங்களின் ஆட்சி மொழிகளில் சேவைகள் வழங்கப்படுகின்றன என்றாலும், கனேடிய மக்கள் உரிமைச் சட்டத்தின்படி, சிறுபான்மையினர் ஆட்சிமொழியிலும் கல்வி கற்றுத் தரப்பட வேண்டும். எடுத்துக்காட்டாக, பிரெஞ்சை ஆட்சிமொழியாகக் கொண்ட கியூபெக் மாநிலத்தில் ஆங்கிலம் பேசும் சிறுபான்மையினருக்கு அவர் மொழியிலும், ஆங்கிலத்தை ஆட்சிமொழியாகக் கொண்ட ஒன்றாரியோவில் பிரெஞ்சு பேசும் சிறுபான்மையினருக்கு பிரெஞ்சு மொழியிலும் கல்வி கற்றுத் தரப்பட வேண்டும். கியூபெக் பிரெஞ்சு மொழிக்கான வாரியம்
(Office Québécois de la Langue Française) என்ற அமைப்பு பிரெஞ்சு மொழியை முன்னிறுத்தும் அமைப்பாகவுள்ளது.
# கனடாவில் பிரெஞ்சு மொழி

## கியூபெக்

கியூபெக் மாநிலத்தில் பிரெஞ்சு மொழி ஆட்சி மொழியாகவும், பெரும்பானமையினர் மொழியாகவும் விளங்குகிறது. இருப்பினும், அரசு சேவைகள் அனைத்தும் சிறுபான்மையினருக்காக ஆங்கிலத்திலும் வழங்கப்படுகின்றன.  
கியூபெக்கில் பிரெஞ்சு மொழிக்கு சிறப்பு அங்கீகாரம் உண்டு. பிரான்சிலேயே பொதுவழக்கில் ஆங்கிலச் சொற்களைப் பயன்படுத்தினாலும், கியூபெக்கில் பிரெஞ்சு சொற்களே பயன்படுத்தப்படுகின்றன. அதேபோல், பிற மொழிப் பெயர்களை பிரான்சு நாட்டு பிரெஞ்சில் அப்படியே குறிப்பிடப்பட்டாலும், கியூபெக்கில் மொழிபெயர்த்து எழுதும் வழக்கம் உள்ளது.  
கெபெக் பிரெஞ்சிற்கும் பொது பிரெஞ்சிற்கும் சில வேறுபாடுகள்:
| தமிழ்ச் சொல் | கெபெக் பிரெஞ்சில் | பொது பிரெஞ்சு |  |
| --- | --- | --- | --- |
| வார இறுதி | fin de semaine | week-end |  |
| நிறுத்தம் | stationnement | parking |  |
| மின்னஞ்சல் | courriel | e-mail/mél |  |
| எரிதம் | pourriel | spam |  |
| அரட்டையடித்தல் | clavarder | chater |  |
| பானம் | breuvage | boisson |  |
| மதிய உணவு | dîner | déjeuner |  |
| இரவு உணவு | souper | dîner | } |
# கனடாவில் பிரெஞ்சு மொழி

## கியூபெக்

### அட்லாண்டிக் மாகாணங்கள்

இங்கு பேசப்படும் பிரெஞ்சு அக்காடிய பிரெஞ்சு எனப்படுகிறது. நியூ புருன்சுவிக் மாநிலத்தில் ஆங்கிலம், பிரெஞ்சு ஆகிய இருமொழிகளும் ஆட்சி மொழிகளாக ஏற்கப்பட்டுள்ளன. கனடாவின் மாநிலங்களிலேயே கியூபெக்கிலும் நியூ பிரான்சிக்கில் மட்டுமே பிரெஞ்சு ஆட்சிமொழியாக ஏற்றுக்கொள்ளப்பட்டுள்ளது. இம்மாநிலத்தில் மூன்றில் ஒருவர் பிரெஞ்சு பேசுபவராக உள்ளார். கியூபெக் பிரெஞ்சு வழக்கைப் போன்றே இவ்வழக்கிலும் ஆங்கிலத்தின் தாக்கம் காணப்படுகிறது. இங்கு வாழ்பவர்களில் பெரும்பான்மையினர் கியூபெக் மாநில எல்லைப்பகுதியில் வசிக்கிறார்கள்.
# கனடாவில் பிரெஞ்சு மொழி

## கியூபெக்

### ஒன்றாரியோ

பிரெஞ்சு மொழி பேசுபவர்கள் அரை மில்லியன் பேர் இருந்தாலும், மொத்தத் தொகையில் 4.4 விழுக்காட்டினராக உள்ளனர். இவர்களில் பெரும்பான்மையினர் கெபெக் மாநிலத்தின் எல்லையில் வாழ்கிறார்கள். இவர்களில் பலருக்கு பிரெஞ்சு பேசத் தெரியாது.  
இங்கு வாழும் பிரெஞ்சுக்காரர்கள் பிரான்சு, கெபெக், அயித்தி, ஆப்பிரிக்கா, வியட்னாம் ஆகிய பகுதிகளில் இருந்து வந்தவர்கள். இம்மாநிலத்திற்கு எந்த ஆட்சி மொழியும் இல்லையென்றாலும், ஆங்கிலம், பிரெஞ்சு ஆகிய இரு மொழிகளிலும் சட்டங்கள், அரசாணைகள் வெளியிடப்படுகின்றன. சட்டமன்றங்களில் பேசுபவர்கள் தாங்கள் விரும்பும் மொழியில் பேசலாம். பிரெஞ்சு மொழி பேசுவோர் பிரெஞ்சிலேயே அரசு சேவைகளைப் பெற்றுக் கொள்ளலாம். ஒன்றாரியோ அரசு இணையதளமும் இருமொழிகளிலும் கிடைக்கின்றது. ஆங்கில மொழியின் ஆதிக்கத்தால் பிரெஞ்சு மொழி வீழ்ச்சியடைந்துள்ளது.
# கனடாவில் பிரெஞ்சு மொழி

## கியூபெக்

### நியூஃபவுண்ட்லாந்து

பிரிடன், அக்காடியன் ஆகிய இரு குழுக்கள் பிரெஞ்சு பேசுகின்றனர். இருமொழித் திட்டத்தின்கீழ் பிரெஞ்சு மொழியும் பள்ளிகளில் கற்பிக்கப்படுகிறது.
# கனடாவில் பிரெஞ்சு மொழி

## கியூபெக்

### மேற்கு மாகாணங்கள்

மனிடோபா மாநிலத்தில் குறிப்பிடத்தக்க அளவில் பிரான்சு மொழி பேசும் மக்கள் வாழ்கிறார்கள். மனிடோபா மாநில அரசு இருமொழிகளிலும் இணையதளங்களை வழங்குகிறது. கனேடிய அரசு, மனிடோபாவிலும் பிரெஞ்சை ஆட்சி மொழியாக்கியுள்ளது.
சசுகட்சிவன், ஆல்பர்ட்டா , பிரித்தானிய கொலம்பியா ஆகிய பகுதிகளிலும் குழுக்களாக வாழ்கின்றனர்.இப்பகுதியில் கிரீ, பிரெஞ்சு ஆகிய இருமொழிகளும் கலந்த வழக்கை பேசுகின்றனர்.
# பருத்தித்துறை தேர்தல் தொகுதி

**பருத்தித்துறை தேர்தல் தொகுதி** (*Point Pedro Electorate*) என்பது 1931 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் பருத்தித்துறை நகரையும் அதைச் சுற்றியுள்ள ஊர்களையும் உள்ளடக்கியதாகும். மார்ச் 1960 தேர்தலில் பருத்தித்துறைத் தேர்தல் தொகுதியில் இருந்து உடுப்பிட்டி நகரைச் சேர்ந்த பகுதிகள் உடுப்பிட்டி தேர்தல் தொகுதி என்ற தனித் தொகுதியாகப் பிரிக்கப்பட்டது.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் பருத்தித்துறை தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# பருத்தித்துறை தேர்தல் தொகுதி

## உறுப்பினர்கள்

| தேர்தல் | உறுப்பினர் | படிமம் | கட்சி | காலம் |
| --- | --- | --- | --- | --- |
| 1934 | ஜி. ஜி. பொன்னம்பலம் | <></> | அகில இலங்கைத் தமிழ்க் காங்கிரஸ் | 1934-1936 |
| 1936 | 1936-1947 |  |  |  |
| 1947 | ரி. இராமலிங்கம் | அகில இலங்கைத் தமிழ்க் காங்கிரஸ் | 1947-1952 |  |
| 1952 | 1952-1956 |  |  |  |
| 1956 | பொன். கந்தையா | <></> | இலங்கை கம்யூனிஸ்ட் கட்சி | 1956-1960 |
| 1960 | க. துரைரத்தினம் | இலங்கைத் தமிழரசுக் கட்சி | 1960-1960 |  |
| 1960 | 1960-1965 |  |  |  |
| 1965 | 1965-1970 |  |  |  |
| 1970 | 1970-1977 |  |  |  |
| 1977 | தமிழர் விடுதலைக் கூட்டணி | 1977-1989 | } |  |
# பருத்தித்துறை தேர்தல் தொகுதி

## அரசாங்க சபைத் தேர்தல்கள்

### 1931 தேர்தல்

பிரித்தானிய இலங்கையில் இலங்கை அரசாங்க சபைக்கான முதலாவது தேர்தல் 1931 சூன் 13 முதல் சூன் 20 வரை இடம்பெற்றது. தொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது. இதனால், இலங்கையின் வட மாகாணத்தின் அனைத்து நான்கு தொகுதிகளிலும் (யாழ்ப்பாணம், காங்கேசன்துறை, பருத்தித்துறை, ஊர்காவற்றுறை) தேர்தல் மனுக்கள் சமர்ப்பிக்கப்படவில்லை.
# பருத்தித்துறை தேர்தல் தொகுதி

## அரசாங்க சபைத் தேர்தல்கள்

### 1936 தேர்தல்

பிரித்தானிய இலங்கையில் இலங்கை அரசாங்க சபைக்கான இரண்டாவது தேர்தல் 1936 ஆம் ஆண்டில் நடைபெற்றது. முடிவுகள் வருமாறு:  
| &nbsp; | align=ஜி. ஜி. பொன்னம்பலம் | align=அகில இலங்கைத் தமிழ்க் காங்கிரஸ் | align=தராசு | 14,029 | 43.51% |
| --- | --- | --- | --- | --- | --- |
| align=க. பாலசிங்கம் | align=சுயேட்சை | align= - | 7,022 | 16.31% |  |
| மொத்த வாக்குகள் | 21,051 |  |  |  |  |
| பதிவு செய்யப்பட்ட வாக்காளர்கள் | 44,769 |  |  |  |  |
| வாக்குவீதம் | 47.03% | } |  |  |  |
# பருத்தித்துறை தேர்தல் தொகுதி

## நாடாளுமன்றத் தேர்தல்கள்

### 1947 தேர்தல்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| &nbsp; | align=ரி. இராமலிங்கம் | align=அகில இலங்கைத் தமிழ்க் காங்கிரஸ் | align=தராசு | 10,396 | 43.51% |
| --- | --- | --- | --- | --- | --- |
| &nbsp; | align=எஸ். "ஜெயம்" தர்மகுலசிங்கம் | align=லங்கா சமசமாஜக் கட்சி | align=கண் | 6,108 | 25.56% |
| align=வி. சுப்பையா | align=சுயேட்சை | align=கரண்டி | 3,897 | 16.31% |  |
| &nbsp; | align=பொன். கந்தையா | align=இலங்கை கம்யூனிஸ்ட் கட்சி | align=கை | 3,492 | 14.62% |
| **தகுதியான வாக்குகள்** | **23,893** | **100.00%** |  |  |  |
| நிராகரிக்கப்பட்டவை | 446 |  |  |  |  |
| மொத்த வாக்குகள் | 24,339 |  |  |  |  |
| பதிவு செய்யப்பட்ட வாக்காளர்கள் | 41,682 |  |  |  |  |
| வாக்குவீதம் | 58.39% | } |  |  |  |
# பருத்தித்துறை தேர்தல் தொகுதி

## நாடாளுமன்றத் தேர்தல்கள்

### 1952 தேர்தல்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| &nbsp; | align=ரி. இராமலிங்கம் | align=அகில இலங்கைத் தமிழ்க் காங்கிரஸ் | align=கண் | 11,609 | 41.54% |
| --- | --- | --- | --- | --- | --- |
| &nbsp; | align=பொன். கந்தையா | align=இலங்கை கம்யூனிஸ்ட் கட்சி | align=ஈருருளி | 8,617 | 30.83% |
| align=கே. சி. நடராஜா | align=சுயேட்சை | align=கை | 5,512 | 19.72% |  |
| &nbsp; | align=குமாரசுவாமி பாலசிங்கம் | align=லங்கா சமசமாஜக் கட்சி | align=சில்லு | 2,208 | 7.90% |
| **தகுதியான வாக்குகள்** | **27,946** | **100.00%** |  |  |  |
| நிராகரிக்கப்பட்டவை | 494 |  |  |  |  |
| மொத்த வாக்குகள் | 28,440 |  |  |  |  |
| பதிவு செய்யப்பட்ட வாக்காளர்கள் | 43,219 |  |  |  |  |
| வாக்குவீதம் | 65.80% | } |  |  |  |
# பருத்தித்துறை தேர்தல் தொகுதி

## நாடாளுமன்றத் தேர்தல்கள்

### 1956 தேர்தல்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=பொன். கந்தையா | align=இலங்கை கம்யூனிஸ்ட் கட்சி | align=விண்மீன் | 14,381 | 50.81% |
| --- | --- | --- | --- | --- | --- |
| align=மு. சிவசிதம்பரம் | align=சுயேட்சை | align=குடை | 8,064 | 28.49% |  |
| &nbsp; | align=கே. துரைரத்தினம் | align=இலங்கைத் தமிழரசுக் கட்சி | align=வீடு | 5,859 | 20.70% |
| **தகுதியான வாக்குகள்** | **28,304** | **100.00%** |  |  |  |
| நிராகரிக்கப்பட்டவை | 317 |  |  |  |  |
| மொத்த வாக்குகள் | 28,621 |  |  |  |  |
| பதிவு செய்யப்பட்ட வாக்காளர்கள் | 44,603 |  |  |  |  |
| வாக்குவீதம் | 64.17% | } |  |  |  |
# பருத்தித்துறை தேர்தல் தொகுதி

## நாடாளுமன்றத் தேர்தல்கள்

### 1960 (மார்ச்) தேர்தல்

1960 ஆம் ஆண்டில் பருத்தித்துறைத் தேர்தல் தொகுதியில் இருந்து உடுப்பிட்டி நகரைச் சேர்ந்த பகுதிகள் உடுப்பிட்டி தேர்தல் தொகுதி என்ற தனித் தொகுதியாகப் பிரிக்கப்பட்டது.  
19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | align=கே. துரைரத்தினம் | % |  |  |  |
| --- | --- | --- | --- | --- | --- |
| &nbsp; | align=கே. துரைரத்தினம் | % |  |  |  |
| &nbsp; | align=கே. துரைரத்தினம் | % |  |  |  |
| &nbsp; | align=கே. துரைரத்தினம் | % |  |  |  |
| &nbsp; | align=கே. துரைரத்தினம் | align=தமிழர் விடுதலைக் கூட்டணி | align=சூரியன் | 12,989 | 55.77% |
| align=என். நடராசா | align=சுயேட்சை | align=குடை | 6,419 | 27.56% |  |
| align=எம். பி. வீரவாகு | align=சுயேட்சை | align=தராசு | 3,065 | 13.16% |  |
| align=கே. டி. ராஜசிங்கம் | align=கண் | 614 | 2.64% |  |  |
| align=கே. எஸ். முத்துக்குமாரசாமி | align=கப்பல் | 204 | 0.88% |  |  |
| **தகுதியான வாக்குகள்** | **23,291** | **100.00%** |  |  |  |
| நிராகரிக்கப்பட்டவை | 75 |  |  |  |  |
| மொத்த வாக்குகள் | 23,366 |  |  |  |  |
| பதிவு செய்யப்பட்ட வாக்காளர்கள் | 28,447 |  |  |  |  |
| வாக்குவீதம் | 82.14% | } |  |  |  |  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் கே. துரைரத்தினம் பருத்தித்துறை தொகுதிக்கான நாடாளுமன்ற இருக்கைகயை இழந்தார்.
# டாக்டர் விகடன்

**டாக்டர் விகடன்** விகடன் குழுமத்திலிருந்து வெளிவரும் மருத்துவ இதழாகும்.  
ஃபிட்னஸ், ஸ்பெஷல், டாக்டர் கைடன்ஸ், டயட் டைம்ஸ், தொடர், ட்ரீட்மென்ட்ஸ், மாற்று மருத்துவம், கன்சல்டிங் ரூம், டிடெயில் டிப்ஸ் போன்ற பகுதிகளை உள்ளடக்கியது. மருத்துவம் சம்மந்தப்பட்ட நகைச்சுவை துணுக்குகளும் இந்த இதழில் இடம் பெருகின்றன. அத்துடன் நடைமுறை நோய்கள் பற்றி விழிப்புணர்வு கட்டுரைகளும், பிரபலங்களின் மருத்துவ குறிப்புகளும் இணைக்கப்படுகின்றன.
# பசுமை விகடன்

**பசுமை விகடன்** விகடன் குழுமத்திலிருந்து வெளிவரும் வேளாண்மை மற்றும் சுற்றுச்சூழல் செய்திகளுக்கான இதழாகும். மகசூல், சிறப்பு கட்டுரை, நாட்டு நடப்பு, தொடர்கள் போன்ற பகுதிகளை உள்ளடக்கியது. வேளாண்மை சம்மந்தப்பட்ட துணுக்குகளும் இந்த இதழில் இடம் பெருகின்றன. அத்துடன் சுற்றுச்சூழல் பற்றி விழிப்புணர்வு கட்டுரைகளும், வேளாண் வல்லுனர்களின் குறிப்புகளும் இணைக்கப்படுகின்றன.
# மோட்டார் விகடன்

**மோட்டார் விகடன்** விகடன் குழுமத்திலிருந்து வெளிவரும் வாகன அமைப்புகள், மற்றும் செயற்பாடுகள் குறித்த செய்திகள் வழங்கும் இதழாகும். ஸ்பெஷல், கார்ஸ், பைக்ஸ், தொடர்கள், ரேஸ் போன்ற பகுதிகளை உள்ளடக்கியது. வாகனங்கள் சம்மந்தப்பட்ட நகைச்சுவை துணுக்குகளும் இந்த இதழில் இடம் பெருகின்றன. அத்துடன் புதிய ரக வாகனங்கள் பற்றிய கட்டுரைகளும் இணைக்கப்படுகின்றன. மோட்டார் கிளினிக், மோட்டார் நியூஸ், நெட்டகாசம் போன்ற தொடர்கள் பிரபல்யமானவை.
# க. துரைரத்தினம்

**கதிர்ப்பிள்ளை துரைரத்தினம்** (*Kathiripillai Thurairatnam*, 10 ஆகத்து 1930 - 23 செப்டம்பர் 1995) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.